-Բիզնես, փող՝ սա է, իմ կարծիքով։ Այ, եթե դու նրանց գումար առաջարկես, շատ արագ ցույց կտան։ Միայն բիզնես։ Կամ՝ ինչ-որ մեկը պիտի տանիք դառնա քեզ համար և վերևից զանգ տա նրանց։ Մաքուր Սովետ։ Ինձ էլ է այդ հարցը շատ հուզում՝ իսկ ինչո՞ւ չեն ցուցադրում։ Մենք շատ բան չենք պահանջում, ասում ենք՝ ամսվա մեջ երկու անգամ թող հեռուստաթատրոնի մարգարիտներից ցույց տան, մեր լավ ֆիլմերը ցույց տան։ Այս նոր սերունդը թող մեր մեծ դերասանների խաղը տեսնի, ի վերջո։ Որտեղ գնում եմ՝ մարդիկ առաջինն այդ հարցն են բարձրացնում՝ ինչո՞ւ «Հայֆիլմի» գործերը չեն ցուցադրում։ Հարգելի, սիրելի Ռուբեն Ջաղինյան ջան, շաբաթը երկու անգամ ցույց տուր այդ հրաշալի ժապավենները։ Մարդիկ սպասում են։ Ձեզնից ի՞նչ է գնում։ Դրեք, թող գնա, էլի։ Ես ամաչում եմ, վրդովվում եմ, որ ինձ ճանաչում են սերիալներից, երբ գեղարվեստական ֆիլմերում եմ նկարվել, հեռուստատեսային տարբեր հաղորդումներում, հեռուստաթատրոնում։ Տաքսիստին ասում եմ՝ «Ձորի Միրոն», «Աշնան արևը», «Ընկեր Փանջունին», «Երեք ընկերը» չես նայե՞լ, ասում է՝ չէ։